Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : 1 Pv 172/14/8807	Michalovce, 10.7.2015
EEČ : 2-66-257-2015

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Michalovce zo dňa 12.5.2014, spisová značka 1 Pv 172/14/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v dobe od 13.5.2013 do 12.11.2013, v obci XXXXX okr. Michalovce, v rodinnom dome XXXXX, neoprávnene odoberala elektrickú energiu z rozvodnej siete a to tým spôsobom, že na vedení z hlavnej rozvodnej skrine od elektromerového rozvádzača dala na povale domu urobiť T - odbočku, z ktorej bola napojená zásuvka umiestnená pri ohrievači vody, čím dochádzalo k odberu elektrickej energie mimo merania elektromerom a takýmto nedovoleným odberom bola podľa znaleckého posudku XXXXX pod č. 29/2014 spôsobená poškodenej spoločnosti XXXXX, XXXXX, IČO: XXXXX škoda vo výške najmenej 67,13 €,

Uznesením prokurátora Okresnej prokuratúry Michalovce zo dňa 12.5.2014, spisová značka 1 Pv 172/14/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry Michalovce, sp. zn. 1Pv 172/14, zo dňa 12.5.2014 bolo podľa § 216 ods. 1 Tr. poriadku podmienečne zastavené trestné stíhanie proti obvinenej XXXXX pre prečin krádeže podľa § 212 ods. 2 písm. e/ Tr. zákona na tom skutkovom základe, ako je uvedené v citovanom uznesení prokurátora.

Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 12 mesiacov. Toto rozhodnutie sa stalo právoplatným dňa 20.5.2014.

Skúšobná doba pre podmienečné zastavenie trestného stíhania uplynula dňom 20.5.2015. 

Po uplynutí skúšobnej doby bol vyžiadaný odpis z registra trestov a správa o povesti obvinenej. Bolo zistené, že obvinená v priebehu skúšobnej doby viedla riadny život, nedopustil sa žiadneho trestného činu, ani priestupku. 

Preto som toho názoru, že obvinená vyhovela podmienkam ust. § 217 ods. 1 Tr. poriadku.

	S poukazom, na uvedené bolo potrebné rozhodnúť, že obv. XXXXX sa v skúšobnej dobe podmienečného zastavenia trestného stíhania osvedčila.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Olexa
prokurátor